cyanic-selkie/wikianc huggingface dataset:
Transborderbréck vu Warrington
Den Transborder gouf 1915 gebaut an 1964 aus dem Betrib geholl, gëtt awer nach heiansdo manövréiert. Si gouf vum William Henry Hunter geplangt a vun der Entreprise William Arrol & Co. gebaut.
D'Bréck ass a Privatbesëtz a verbënnt zwou Partië vun der cheemescher Fabrick Joseph Crosfield Limited an huet dofir och nach den Numm Crosfield Bridge. Am Ufank huet se Eisebunnswagone bis zu 18 To. transportéiert. 1940 gouf se fir Stroossegefierer ëmgebaut an 1953 gouf d'Charge op 30 Tonne gehéicht.
Si gëtt am English Heritage als Grade-II*-Bauwierk gefouert. Si ass och e Scheduled Monument.
Kapellen zu Beidler
Zu Beidler, an der Gemeng Jonglënster, gëtt et véier Kapellen, wouvun der dräi am Duerf selwer an eng, d'Donatuskapell, baussent dem Duerf stinn. Déi véier Kapelle sinn a Privatbesëtz.
Kapell A Fiesch
D'Kapell steet an der Eescheler Strooss (rue d'Eschweiler) virum Haus mam selwechten Hausnumm. An der Kapell ass eng Muttergottesstatu opgestallt. Et ass net gewosst wéini d'Kapell gebaut gouf, et gëtt awer ugeholl, datt se vun deenen dräi Kapellen am Duerf déi eelst ass, datt se also virun 1915 gebaut gouf.
Kapell A Ludes
Si steet vis-à-vis vum Haus mam selwechten Hausnumm. D'Kapell gouf 1915, am Éischte Weltkrich, gebaut. Am Bou iwwer dem Agank steet de Chronogramm IN BELLO TREMENTES CVSTODIET REGINA PACIS AC SERVABIT Iwwersat: An de Gefore vum Krich wäert d'Kinnigin vum Fridden eis beschützen a retten. De Chronogramm ergëtt d'réimesch Zuelen MDCCCLLVVIIIII, also d'Joer 1915.
Kapell A Wonesch
Dës Kapell steet op der Kräizung vun der Eeschelerstrooss mat der N14. Um Altor bannenan ass eng Pietà opgestallt.
Donatuskapell
Si steet lénks laanscht d'Strooss déi vu Beidler op Eescheler féiert an ass dem hellegen Donatus geweit. Et ass net gewosst wéini d'Kapell gebaut gouf.
Jean-Pierre Probst
De Jean-Pierre Probst, gebuer den 29. Juli 1871 zu Iechternach a gestuerwen de 26. Februar 1936 an der Stad Lëtzebuerg, war e lëtzebuergeschen Affekot an Deputéierten.
Zanter hirer Grënnung 1902 war hie Member vun der Sozialdemokratescher Partei a gouf 1903 als Vertrieder vun där Partei an de Gemengerot vun der Stad Lëtzebuerg gewielt. Hei ass e bis 1920 bliwwen, déi lescht 3 Joer als Schäffen. 1905 gouf en als sozialistesche Vertrieder an d'Chamber gewielt an ass et bliwwe bis 1919. Duerno huet en net méi kandidéiert. .
D' Rue Jean-Pierre Probst um Lampertsbierg gouf no him genannt.
Sormonne
Sormonne ass eng franséisch Uertschaft a Gemeng am Departement Ardennes am Grand Est. Wéi 2011 de Parc naturel régional des Ardennes entstanen ass, war Sormonne eng vun de Grënnungsgemengen.
Hydrographie
Iwwer den Territoire vun der Gemeng leeft de Floss mat dem selwechten Numm.
Deslandres (Moundkrater)
Den Deslandres ass en Aschlagkrater am Süde vun der viischter Moundsäit um südleche Rand vum Mare Nubium, ëstlech vum Krater Pitatus an nordwestlech vum Krater Walter.
Et ass e Rankbierg mat engem Duerchmiesser vun iwwer 200 Kilometer, deen trotzdeem wéinst der staarker Erosioun net extra opfälleg ass.
An sengem Zentrum leien d'Krateren Hell a Lexell.
Fresnes-en-Woëvre
Fresnes-en-Woëvre ass eng franséisch Uertschaft a Gemeng am Departement Meuse an der Regioun Grand Est.
Never Die Young
Never Die Young ass e lëtzebuergeschen Dokumentarfilm vum Pol Cruchten aus dem Joer 2013.
Ëm wat geet et am Film?
De Guido Peter gëtt 1957 zu Péiteng gebuer. Am Alter vun 12 Joer gëtt hien an en Internat zu Arel geschéckt. No dräi Joer geet hien zeréck op Péiteng, mee d'Liewen ass anescht. De Guido ass méi erwuesse ginn a behëlt sech anescht. Hien huet all Vertrauen an d'Autoritéite verluer a fänkt un, Drogen ze huelen. Hie gëtt ofhängeg, a fir seng Sucht kënnen ze finanzéieren, fänkt hien un, Heroin ze verkafen. Mee et dauert net laang, bis d'Liewen, sou wéi hien et kennt, en abrupte Stopp kritt. Hien ass geläämt an un e Rollstull gebonnen.
Hannergrond
De Film ass kee klasseschen Dokumentarfilm; e gëtt och als "Doku-Fiktioun" oder "fiktional Dokumentatioun" beschriwwen. En erzielt d'Liewe vun enger reeller Persoun awer ouni Dialog. Eng Stëmm erzielt d'Geschicht an et gi Wäitwénkelopname gewisen.
Déi däitsch Adaptatioun vum franséischen Original gouf vum däitsche Bestsellerauteur Daniel Kehlmann an déi englesch vum britteschen Dramatiker Christopher Hampton realiséiert.
Opféierung a Präisser
Never Die Young gouf beim Lëtzebuerger Filmpräis 2014 als "Beschten Documentaire" ausgezeechent. Am selwechte Joer gouf de Pol Cruchten fir den Documentaire als beschte Regisseur bei den Trophées francophones du cinéma nominéiert. De Film war 2014 och déi lëtzebuergesch Propositioun fir eng Oscar-Nominatioun an der Kategorie "Beschten Internationale Film", mee gouf net nominéiert. Et war déi zweet vun am Ganzen dräi Kéieren, datt Lëtzebuerg e Film vum Pol Cruchten fir den Oscar virgeschloen huet.
Zënter Dezember 2021 ass de Film op der Streamingplattform Netflix disponibel.
Accueil an der Press
Marie-Laure Rolland, Luxemburger Wort: "Derrière ce sujet de société, on peut aussi voir une méditation sur le sens de la vie – entre contingence et nécessité, les liens familiaux ou amicaux, la solitude, la quête d'absolu. Un grand film."
Josée Hansen, d'Lëtzebuerger Land: "Tout cela est extrêmement minimaliste, laconique, mais aussi esthétique et intrigant. [...] la forme extrême, le récit très posé, la musique (des chansons de Bob Dylan), l'absence de dialogues [...] ou d'éléments dramatiques et les très belles images de Jerzy Palacz en font un très grand film[.]"
Zousazschëld Modell 6
De Modell 6 ass en Zousazschëld aus dem Lëtzebuerger Code de la Route ; d'Ënnerkategorië vum Modell 6 sinn:
Blémerey (Meurthe-et-Moselle)
Blémerey ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Zousazschëld Modell 6
2.6. Les sous-catégories du modèle 6:
Sodalitéitskapell zu Veianen
D'Sodalitéitskapell zu Veianen ass eng Kapell nieft dem Klouschter vun der Trinitarierkierch zu Veianen.
Am Joer 1736 gouf vun den Trinitarier d'Confrérie de la sodalité mariale gegrënnt, eng Sodalitéit (Komerodschaft) fir d'Verdéiwe vum spirituellen Liewe vun de Männer an de jonke Leit.
1761 huet den Tiroler Baumeeschter Johannes Hell am Optrag vun der Stad Veianen an der Brudderschaft, d'Kapell opgeriicht.
D'Kapell steet zanter dem 20. November 1937 op der Lëscht vum Zousazinventaire vun de klasséierte Monumenter.
André De Toth
Den André De Toth, gebuer als Endre Antai Mihály Tóth de 15. Mee 1912 zu Makó an Ungarn a gestuerwen de 27. Oktober 2002 zu Burbank a Kalifornien, war en US-amerikanesch-ungaresche Filmregisseur, Dréibuchauteur a Filmproduzent.
Canton de l'Entre-deux-Mers
De Canton de l'Entre-deux-Mers ass eng franséisch administrativ Andeelung an den Arrondissementer Bordeaux a Langon, an der Gironde an der Regioun Nei-Aquitaine déi mat engem Dekret vum 20. Februar 2014 gegrënnt gouf.
Pierre Kast
De Pierre Kast, gebuer den 22. September 1920 zu Paräis a gestuerwen den 20. Oktober 1984 zu Roum, war e franséische Resistenzler, Dréibuchauteur, Filmregisseur an Auteur.
De Pierre Kast war am Zweete Weltkrich an der franséischer Resistenz engagéiert. Nom Krich war hie vun 1946 bis 1948 Mataarbechter vun der Cinémathèque française. Hien huet och 1950 Filmkriticke fir d'Cahiers du cinéma geschriwwen. Säin éischte Laangspillfilm Amour de poche huet hien am Joer 1957 gedréit.
Trương Tấn Sang
Den Trương Tấn Sang, gebuer den 21. Januar 1949 zu Duc Hoa op Long An, ass e vietnameesesche Politiker. En ass, no senger Vereedegung de 25. Juli 2011, den Nofollger vum Nguyễn Minh Triết an domat de 7. President vum Vietnam.
Guillermo Mordillo
De Guillermo Mordillo, gebuer de 4. August 1932 zu Buenos Aires, a gestuerwen den 29. Juni 2019 zu Palmanova, op Mallorca, war en argentineschen humoristeschen Zeechner. Hie war besonnesch an den 1960er bis 1980er Jore bekannt fir seng Cartoons ouni Text, mat Männercher mat décken Nuesen, déi net nëmmen an Zäitschrëften a Bicher, ma och op Posteren, Kleeder, asw. kommerzialisiéert goufen.
Zanter der Mëtt vun den 1960er Joren huet hien a Frankräich an a Spuenie gelieft.
Claudio Brook
Liewen
A Frankräich war e virun allem fir seng Roll als „Peter Cunningham“ am Film La grande vadrouille vum Gérard Oury aus dem Joer 1966 bekannt. Hien huet zu Paräis gelieft, wou hien a Filmer mam Louis de Funès, dem Jean Gabin an der Mireille Darc matgespillt huet. 1994 ass en zeréck a seng Heemecht a Mexiko gaangen, wéi sech seng Gesondheet verschlechtert huet an en net méi aarbechtsfäeg war. Hien ass 1995 an engem mexikanesche Spidol u Mokriibs gestuerwen.
Hasloch
Hasloch ass eng Gemeng am ënnerfränkesche Landkrees Main-Spessart a Member vun der Verwaltungsgemeinschaft Kreuzwertheim.
Gemarkungen an Uertsdeeler
D'Gemeng Hasloch huet zwou Gemarkungen an Uertsdeeler:
Siidlungen
D'Gemeng Hasloch huet véier amtlech benannt Siidlungen :
Richard Joseph Courtois
De Richard Joseph Courtois, oder Richard-Joseph, gebuer de 17. Januar 1806 zu Verviers a gestuerwen de 14. Abrëll 1835 zu Léck, war e belsche Botaniker.
Biographie
De Richard Joseph Courtois war als eent vun 13 Kanner op d'Welt komm. Säi Papp war en Duchfabrikant zu Verviers. Mat 4 Joer ass de Courtois an eng kleng lokal Schoul komm an huet liese geléiert. En huet 1811 de Botaniker Alexandre Louis Simon Lejeune (1779-1858) getraff, deen e gefërdert a fir d'Botanik begeeschtert huet. De Courtois ass mam Lejeune senger Ënnerstëtzung an de Lycée gaangen an huet ee Joer drop de "prix du drapeau" kritt.
Dunn ass hien an de Lycée zu Léck geschéckt ginn. E war en exzellente Schüler an huet mat 14 Joer mat der finanzieller Ënnerstëtzung vum räiche Wollhändler Génin säi Studium zu Léck ugefaangen. De Professer Bernard-Ignace Denzinger (1782-1862) huet en A op de Courtois geworf an en ënner seng Fittiche geholl. Nodeems en den Ofschloss "candidat en médecine" krut, ass e Chef vun der Clinique interne am Hôpital de Bavière zu Léck ginn. Wärend där Zäit huet e sech fir d'Botanik intresséiert. 1821 huet de Courtois beim ëffentleche Concours vun der Universitéit zu Gent matgemaach an d'Goldmedail kritt, andeems en op follgend Fro geäntwert huet: On demande une exposition succincte de nos connaissances actuelles sur l'origine, la situation, la structure et la fonction des organes servant à la propagation chez les plantes phanérogames.
Den 20. Juni 1825 huet hie mat Auszeechnung an der Medezin mat senger Dissertatioun Conspectus topographiae physico-medicae provinciae Leodiensis promovéiert. Gläichzäiteg huet hie weider mam Lejeune am Beräich vun der Botanik geschafft an zesumme mat him eng Flora vun der Belsch (Choix des plantes de la Belgique) geschriwwen. Dem Richard Joseph Courtois seng Ofkierzung als Auteur vu Planzennimm ass De Courtois huet dofir botanesch Exkursiounen an alle Géigende vun der Provënz Léck gemaach a genuch Donnéeë gesammelt fir 1828 d'Recherches sur la statistique physique, agricole et médicale de la province de Liége ze publizéieren. An där Publikatioun geet et ëm d'Geographie, d'Geologie, d'Mineralogie, d'Moueren, d'Waasserquellen, d'Flora an d'Fauna, d'Meteorologie, mä awer och d'physesch a moralesch Constitutioun vun den Awunner, d'Hygiène, d'Krankheeten, d'Epidemien, d'Spideeler, etc. vun der Provënz Léck.
Lorgies
Lorgies  ass eng franséisch Gemeng am Departement Pas-de-Calais an der Regioun Hauts-de-France.
Richard Joseph Courtois
Biographie
E gouf den 1. Dezember 1825 Sous-Direkter vum botanesche Gaart vun der Universitéit vu Léck. Am Joer 1827 hunn de Courtois an de Lejeune de Compendium Florae belgicae geschriwwen. 1828 huet e sech a sengem Heemechtsduerf bestuet. Well seng Pai fir seng Famill net duergaangen ass, huet en zwee Bicher vu bekannten däitsche Medezinner iwwersat (ënner anerem vum Johann Baptist Friedreich (1796-1862)) fir als Medezinner bekannt ze ginn. An där Zäit ass en u Longentuberkulos erkrankt.
De 4. Abrëll 1830 huet de Courtois zesumme mam Gäertner Lambert Jacob-Makoy (1790-1873) d'Société royale d'horticulture de Liège gegrënnt där hiren éischte President den Henri Gaëde gouf.
Bei enger Neiuerdnung vun der Universitéit vu Léck am Joer 1830 huet de Courtois kandidéiert fir dem Henri Gaëde (1796-1834) seng Plaz ze kréien, deen ënner anerem Botanik enseignéiert huet. De Gaëde huet awer e puer Deeg drop seng Plaz erëm iwwerholl. Nodeems de Gaëde den 2. Januar 1834 gestuerwen ass, huet d'Regierung verschidde Professere genannt fir de Gaëde z'ersetzen, ënner anerem och de Courtois. En hätt solle Professer vun der Botanik ginn, mä en ass de 14. Abrëll 1835 fréizäiteg gestuerwen.
De Courtois gouf um Kierfecht vu Robertmont begruewen.
Éierungen
De 17. Januar 1835 gouf e Membre correspondant vun der Académie royale des sciences et belles-lettres de Bruxelles.
1833 gouf e Member vun der Academia Caesarea Leopoldino-Carolina Naturae Curiosorum. E war Member vun der kinneklecher Gesellschaft fir Landwirtschaft a Botanik zu Gent, vun der Flora-Gesellschaft vu Bréissel a vun der Gäertnereigesellschaft zu Antwerpen. E war Sekretär vun der kinneklecher Gäertnereigesellschaft zu Léck.
De Richard Joseph Courtois a Lëtzebuerg
A senger Publikatioun Verslag van een plant- en landbouwkundig Reisje, gedaan in Julij 1826, langs de oevers de Maas, van Luik naar Dinant, in de Ardennes en het Groothertogdom Luxemburg schreift de Courtois vu senger Rees am Juli 1826 déi en ënner anerem op Lëtzebuerg gefouert huet.
Eau Rouge (Wayai)
D'Eau Rouge och nach Ruisseau de Winamplanche genannt, ass eng belsch Baach an de Gemenge Spa an Theux an der Provënz Léck. Et ass e lénksen Niewefloss vum Wayai.
Lyman-Alpha-Bësch
Als Lyman-α-Bësch (och Lyα-Bësch, an der Fachsprooch dacks och Lyman-alpha forest genannt) ginn Usammlunge vu schaarfen Absorptiounslinne am Spektrum vu Quasare bezeechent. Dës Linnen entstinn duerch d'Absorptioun vum Liicht duerch Wolleken aus intergalakteschem Gas op der Siichtlinn zum Quasar, haaptsächlech de Ly-α-Iwwergank vum neutrale Waasserstoff. Well den Duerchgank vum Liicht duerch dës Gaswolleke bei ënnerschiddleche Routverrécklungen (ënnerschiddlech Distanzen) ass, schléisst sech de Lyman-Alpha-Bësch op der Säit vu méi kuerze Wellelängten un déi routverréckelt Ly-α-Emissiounslinn vum Quasar un.
Wéi Ënnersich gewisen hunn, gëtt d'Zuel vun dëse Linne mat der Distanz vun den Objete méi grouss, wouraus d'Astronomen ofleeden, datt d'Linnen net vun den Objete selwer, mä vu Waasserstoffwolleke stamen, déi tëscht den Objeten an der Äerd sinn. Domat loosse sech aus der Zuel, der Verdeelung an der Stäerkt (Breet an Opazitéit) vun den Absorptiounslinne Réckschlëss op d'Verdeelung an d'Dicht vun de Wolleken (an doraus nees vu Galaxien) am Universum zéien. Aus dësen Informatiounen nees kënnen d'Astronomen en ettlech Eegenschafte vum ganzen Universum, wéi d'Struktur vum Kosmos, d'Hubble-Konstant an d'Dicht-Verdeelung ofleeden.
Geodetesch Linn
Eng geodetesch Linn oder e geodetesche Wee, ass dee lokal kierzte Verbindungsbou vun zwéi Punkten.
Lokal a global Definitioun
Am euklidesche Raum si geodetesch Linnen ëmmer riicht Linnen. Relevant ass de Begrëff eréischt a gekrëmmte Raim, wéi zum Beispill op enger Kugeluewerfläch oder op anere gekrëmmte Flächen oder och an der gekrëmmter Raumzäit vun der allgemenger Relativitéitstheorie. Et fënnt een d'geodetesch Linne mat Hëllef vun der Variatiounsrechnung.
D'Aschränkung lokal an der Definitioun bedeit, datt eng geodetesch Linn nëmmen dann déi kierzt Verbindung tëscht zwéi Punkten ass, wann déi Punkten no genuch beienee leien; si muss awer net de global kierzte Wee sinn. Déi Säit der Schnëttplaz kënnen en ettlech geodetesch Linne vu verschiddene Längten op de selwechte Punkt féieren, wat déi global Minimiséierung vun der Längt verhënnert. Beispillsweis ass déi kierzt Verbindung tëscht zwéi Punkten op enger Kugel ëmmer en Deel vun engem Grousskrees, awer déi zwéin Deeler, an déi e Grousskrees duerch zwéi Punkten ënnerdeelt gëtt, si geodetesch Linnen, obwuel nëmmen eng dovun déi global kierzt Verbindung duerstellt.
Klassesch Differentialgeometrie
An der klassescher Differentialgeometrie ass eng geodetesch Linn e Wee op enger Fläch, bei deem iwwerall d'Haaptnormal mat der Flächennormal zesummefält. Déi Bedingung ass genee dann erfëllt, wa fir jiddwer Punkt déi geodetesch Krëmmung gläich 0 ass.
Rougegoutte
Rougegoutte ass eng franséisch Gemeng am Territoire de Belfort an der Bourgogne-Franche-Comté.
Geodetesch Linn
Riemannesch Geometrie
An der riemannescher Geometrie ass eng geodetesch Linn duerch eng gewéinlech Differentialequatioun charakteriséiert. E Bou ass eng geodetesch Linn, wann en déi geodetesch Differentialequatioun:  erfëllt. Dobäi bezeechent: \nabla de Levi-Civita-Zesummenhank. Déi Equatioun bedeit, datt d'Vitessëvecteurfeld vum Bou säitlech vum Bou konstant ass. Déi Definitioun baséiert op der Iwwerleeung, datt d'geodetesch Linne vum \R^n einfach déi riicht Linne sinn an hir zweet Ofleedung konstant null ass.
Rougegoutte
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Geodetesch Linn
Riemannesch Geometrie
Wann (U,x) eng Kaart vun der Diversitéit ass, da kritt ee mat Hëllef vu Christoffelsymboler déi lokal Duerstellung vun der geodetescher Differentialequatioun. Dobäi gëtt dem Einstein seng Zommekonventioun gebraucht. D'x^m sinn d'Koordinatenfunktioune vum Bou \gamma: De Boupunkt \gamma(t) huet d'Koordinaten.
Aus der Theorie iwwer gewéinlech Differentialequatioune léisst sech beweisen, datt et eng eendeiteg Léisung vun der geodetescher Differentialequatioun mat den Ufanksbedingungen an  gëtt. A mat Hëllef vun der éischter Variatioun vu \gamma, léisst sech beweisen, datt déi vergläichsweis vum riemanneschen Ofstand d(.,.) kierzt Béi déi geodetesch Differentialequatioun erfëllen. Ëmgekéiert kann ee weisen, datt all Geodetesch op d'mannst lokal eng kierzt Verbindung ass. Dat heescht op enger Geodetescher gëtt et ee Punkt, ab där déi Geodetesch net méi déi kierzt Verbindung ass. Ass déi zugrondleeënd Mannegfaltegkeet net kompakt sou kann de Punkt och onendlech sinn. Fixéiert een e Punkt a kuckt all Geodetescher mat Eenheetsvitesset, déi vun dësem Punkt ausginn, sou heet d'Verbindung vun alle Schnëttpunkte, d'Schnëttplaz. Eng Geodetesch mat Einheetsvitesse ass eng Geodetesch \gamma, fir déi gëllt.
D'Geodetenequatioun
Mat Hëllef vun der Variatiounsrechnung léisst sech d'Geodetenequatioun opstellen. Ausgankspunkt ass dobäi d'Eegeschaft vun enger geodetescher Linn, déi lokal kierzt Verbindung vun zwéi Punkten. Am gekrëmmte Raum froe mer also no deem Bou, deem seng Boulängt s tëscht dem Ufanks- an Endpunkt e Minimum unhëllt, also De Bou gëtt mat dem Parameter \lambda parametriséiert an d'Linnenelement ass allgemeng uginn duerch . Dobäi kritt de Raum, deen de Bou besëtzt, duerch de metreschen Tensor g_{ik} eng Mooss fir Wénkel an Ofstänn. Sout kréie mer:. Déi Equatioun gläicht an hirer Form dem Hamiltonprinzip mat enger Lagrangefunktioun.
Si muss deemno d'Euler-Lagrange Equatioun erfëllen, also
P+R Bouillon
De  (Park-and-ride Bouillon) ass eng Parkplaz an e Parkhaus am Quartier Hollerech vun der Stad. Nom Konzept vum Park-and-ride ass et geduecht fir säi Gefier do stoen ze loossen a mam ëffentlechen Transport bis an den Zentrum vun der Stad ze fueren.
Entwécklung
De Parking ass den 1. Juli 1989 opgaangen, mat deemools 400 Parkplazen tëscht der Rue de Bouillon an dem Wupp vun der Escher Autobunn. D'Käschte fir d'Amenagement vun der Plaz hu 5 Millioune Frang kascht. Deemools ass eng speziell Buslinn agefouert ginn, déi all zéng Minutten tëscht mueres 7 an owes 7 an d'Montereys-Avenue an zeréckgefuer ass.
Well ëmmer méi Leit vum Parking profitéiert hunn, ass en no an no e puermol vergréissert ginn, bis de Gemengerot am Juli 2001 decidéiert huet fir zousätzlech e Parkhaus mat 2 603 Plazen ze realiséieren. D'Parkhaus ass 190 Meter laang, 50 Meter breet an 20 Meter héich. D'Gebai besteet aus siwe Stäck op deenen e puer Butteker an Toiletten sinn. De Bau huet 1,3 Milliarde Frang kascht. De 14. Abrëll 2003 ass den éischten Deel vum Parkhaus opgaangen. Enn 2003 waren d'Bauaarbechte ganz fäerdeg.
Uganks konnt ee gratis um Bouillon parken. Well awer ëmmer erëm Autoen iwwer eng méi laang Zäit do ofgestallt goufen, wat net zum Park-and-Ride Konzept passt, kann een zanter dem 4. Mäerz 2013 just nach wärend engem Dag (24 Stonnen) gratis parken, duerno kascht et 10 Euro den Dag.
Vum huet een hautdesdaags Verbindunge mat de Buslinnen 1, 12, 15, 17, 24 an CN1 ënner anerem an d'Uewerstad, op d'Gare an op d'Cloche d'or.
Barbas
Barbas ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Duerf läit op enger Héicht vun 269 Meter, eng 25 km südëstlech vu Lunéville.
Esther Williams
D'Esther Williams, gebuer als Esther Jane Williams den 8. August 1921 zu Inglewood a gestuerwen de 6. Juni 2013 zu Beverly Hills war eng US-amerikanesch Schwëmmerin a Schauspillerin.
Albaach (Musel/Wuermer)
D'Albaach ass eng lëtzebuergesch Baach am Oste vum Land an der Gemeng Wuermer. Et ass eng vun de Baachen, déi op hirem Laf den Numm wiesselen.
Si huet hir Quell op enger Héicht vun 285 Meter an enger Zoch tëscht de Bëscher Weimeschschleedchen a Kräizbësch am Nordoste vu Kapenaker. Op den éischten 1.200 Meter heescht se Wäissbaach. Vun der Quell leeft se praktesch de ganzen Zäit no Süden, an nodeem se ënner dem CR143 erduerch ass, mécht se op ronn 300 Meter d'Grenz mat der Gemeng Fluessweiler. Kuerz duerno leeft vu riets eng kleng Baach, d'Hongerbaach, dran.
Linné (Moundkrater)
De Linné ass en Aschlagkrater um Äerdmound. En ass nom schweedeschen Naturfuerscher Carl von Linné genannt. Den Numm krut de Krater vum däitschen Astronom Johann Heinrich Mädler a gouf am Joer 1935 vun der Internationaler Astronomescher Unioun (IAU) offiziell festgeluecht.
Lag
De Krater läit op der westlecher Hallschent vum Mare Serenitatis. Seng selenographesch Koordinate sinn 27° 42' Nord an 11° 48' Ost.
Beschreiwung
De Linné huet en Duerchmiesser vun 2,4 Kilometer an ass 600 Meter déif. De klenge Krater huet e schaarfen, kreesronne Rand an ass vun hellem Ausworfmaterial ëmginn, deem säi Kranz en Duerchmiesser vu bis zu 10 Kilometer huet. Bei géi afalendem Sonneliicht liicht en als helle wäisse Fleck. En zielt zu de jonke Strukturen um Mound.
Heckefräschen (Famill)
D'Heckefräschen am breede Sënn (Hylidae) sinn eng Famill vu Fräschelurchen (Anura), deenen hir Aarten op der ganzer Welt verbreet sinn. A Mëttel- a Südamerika an an Ozeanien gëtt et déi meescht Aarten dovun. Am Ganze sinn ongeféier 720 Aarte bekannt, woumat et eng vun de Famille mat de meeschten Aarten an der Klass vun den Amphibien ass.
Hannonville-sous-les-Côtes
Hannonville-sous-les-Côtes ass eng franséisch Uertschaft a Gemeng am Departement Meuse an der Regioun Grand Est.
D'Uertschaft läit am Parc naturel régional de Lorraine.
Linné (Moundkrater)
Observatiounsgeschicht
An der Vergangenheet hu verschidden Observateuren en ettlech Verännerunge vun der Form an der Gréisst vum Krater beschriwwen. Si haten ugeholl, datt de Krater en aktive Vulkan wier.
Am 19. Joerhonnert gouf en ënner anerem vum Wilhelm Beer an dem Johann Heinrich Mädler als klengen awer däitlechen an déiwe Krater observéiert, dee mam Krater Bessel ze vergläichen ass. De Beer an de Mädler hu bis 1837 mam Teleskop mat 9,5 cm Ëffnungswäit eng iwwer Joerzéngten oniwwertraffen detailéiert Moundkaart gezeechent. Si haten an engem Buch, mam Titel Der Mond, dat selwecht Joer publizéiert datt de Mound eng doudeg, onverännerlech Welt wier. De Johann Friedrich Julius Schmidt hat am Joer 1866 verbreet, datt de Krater op eemol verschwonne wier an op der Plaz nëmmen nach e wäisse Fleck wier. Dës Meldung hat dann zu engem neien Opliewe vun der Moundfuerschung gefouert.
Wéinst der grousser Opfällegkeet vun der héijer Albedo zielt de Linné a senger Regioun als Haaptkrater; déi no him genannt Niewekratere sinn awer all méi grouss wéi hien.
De Krater Linné E gouf am Joer 1973 vun der IAU a Banting ëmgenannt.
Tour de Luxembourg 2016
Déi '''76. Editioun vum Tour de Luxembourg''' war vum 1. bis de 5. Juni 2016. En ass Deel vum UCI Europe Tour 2016 an der Kategorie 2.HC.
2018 CB
Den 2018 CB ass e klengen äerdnoen Asteroid mit engem méigleche mëttleren Duerchmiesser tëscht 15 an 40 Meter. Hie gëtt zu der Grupp vun den Apollo-Asteroiden gezielt. Dat sinn Himmelskierper, deenen hir Bunnen d'Äerdbunn kräizen.
Den Asteroid gouf de 4. Februar 2018 am US-Bundesstaat Arizona mam Projet Catalina Sky Survey entdeckt. De 9. Februar 2018 um 23:03 Auer MEZ huet hien d'Äerd op enger Distanz vun 0,000431 AE (64.500 km) passéiert. Déi Distanz ass manner wéi e Fënneftel vun der Streck tëscht der Äerd an dem Äerdmound. D'Vitess beim nooste Rendez-vous gouf op 7,275 km/s relativ zu der Äerd berechent.
Dem NASA-Fuerscher Paul W. Chodas no, war den Asteroid 2018 CB keng Gefor fir d'Äerd:
Pécs
Pécs [ˈpeːʧ] ass eng Stad an Ungarn, no bei der Grenz mat Kroatien, um Fouss vun de Mecsek-Bierger. Si huet 157.000 Awunner (Stand 2009) an ass Chef-lieu vum Komitat Baranya. Pécs ass Sëtz vum Bistum Pécs a vun der Universitéit Pécs.
Geschicht
1367 huet de Kinnek Lajos de Groussen zu Pécs déi éischt ungaresch Universitéit gegrënnt.Vu 1543 bis 1686 huet Pécs zm Osmanesche Räich gehéiert. Aus där Zäit sinn eng ganz Rëtsch Gebaier erhalen.
Soss
Pécs ass 2010 (mat Essen) Europäesch Kulturhaaptstad.
Utøya
Utøya ass eng 10,6 Hektar grouss Insel am Oste vum Tyrifjord, zirka 600 Meter vum Festland ewech. Se ass Deel vum Territoire vun der Gemeng Hole an der norwegescher Provënz Buskerud.
D'Insel gehéiert der Arbeidernes Ungdomsfylking, der Jugendsektioun vun Det Norske Arbeiderpartiet (der Norwegescher Aarbechterpartei), déi do zanter 1950 Summer-Campen organiséiert.
Den 22. Juli 2011 waren eng 560 jonk Leit op der Insel, wéi een als Polizist verkleeten Attentäter, den Anders Behring Breivik, deen 2 Stonne virdrun eng Autobomm zu Oslo explodéiere gedoen hat, iwwer eng Stonn laang op dës geschoss huet. 69 Leit sinn dobäi ëm d'Liewe komm.
Tarzan's Secret Treasure
Tarzan's Secret Treasure ass en US-amerikanesche Film vum Filmregisseur Richard Thorpe aus dem Joer 1941 no Romaner vum Edgar Rice Burroughs.
Ëm wat geet et am Film?
An der Géigend wou den Tarzan wunnt gëtt Gold entdeckt...¨
Jean Bouise
De Jean Bouise, gebuer als Jean Joseph Bouise den 3. Juni 1929 zu Le Havre a gestuerwen de 6. Juli 1989 zu Lyon, war e franséische Schauspiller.
De Jean Bouise huet seng Schauspillercarrière am Joer 1951 mat dem Theaterstéck Bottines et collets montés nom Eugène Labiche a Georges Courteline ënner der Regie vum Roger Planchon am Théâtre de la Comédie de Lyon zu Lyon ugefaangen.
Seng éischt Roll a Kino krut hien eréischt am Joer 1962 am Film El otro Cristóbal vum Armand Gatti deen 1963 um Filmfestival vu Cannes gelaf ass.
Am Film Tintin et les oranges bleues (1964) vum Philippe Condroyer huet hien de Kapitän Haddock gespillt. Duerno koume vill Filmer vu bedeitende Filmregisseuren an deenen de Jean Bouise haaptsächlech an Niewerolle matgespillt huet. Sou war hien ze gesinn a La vieille dame indigne (1965) vum René Allio, La guerre est finie (1966) vum Alain Resnais, Z (1969) vum Costa-Gavras, Dupont Lajoie (1975) vum Yves Boisset, Le vieux fusil (1975) vum Robert Enrico an Nikita (1990) vum Luc Besson.
Patrick Sensburg
De Patrick Sensburg, gebuer de 25. Juni 1971 zu Paderborn ass en däitsche Politiker (CDU) a Jurist.
Hien ass zënter 2009 am Bundestag.
Sic
De Begrëff sic ass e Wuert aus dem Laténgeschen, dat an Texter hannert en Zitat oder en Abschnitt geschriwwe gëtt, fir unzeginn datt dee geneesou aus dem Quelltext kopéiert gouf. Dat bedeit, datt och Schreiffeeler, al Schreifweisen, falsch Raisonnementer, an Aussoen, déi iwwerraschen, matkopéiert goufen, an datt et sech net ëm Transkriptiounsfeeler handelt.
Iwwersat bedeit sic "sou" oder "wierklech sou". Vollstänneg ass de Begrëff sīc erat scriptum', "sou wéi et geschriwwe gouf".
Les aventuriers (Film 1967)
Les aventuriers ass e franséisch-italieenesche Film vum Robert Enrico aus dem Joer 1967 no engem Roman vum José Giovanni.
Ëm wat geet et am Film?
De Manu an de Roland siche op der afrikanescher Küst no engem Schatz deen an engem Fliger, deen erofgefall ass, leie soll...
Noyelles-lès-Vermelles
Noyelles-lès-Vermelles  ass eng franséisch Gemeng am Departement Pas-de-Calais an der Regioun Hauts-de-France.
Relais de l'Amitié
De Relais de l'amitié zu Bilschdref, och Bilschdrëffer Guidenhaus genannt, ass ee vun den zwéi Formatiounszentere vun de Lëtzebuerger Guiden a Scouten (LGS).
D'Gebai dat 1970 vun de Lëtzebuerger Guiden kaaft gouf, an an deem fréier d'Wiertschaft A Kleens war, gouf 1994 komplett sanéiert a frësch ageriicht.
De 26. Juni 1994 gouf d'Haus a Presenz vun der Chef-Guide, der Groussherzogin Joséphine-Charlotte, ageweit.
D'Haus ass ageriicht fir 48 Persounen z'empfänken. Hannendru läit eng grouss Campingsplaz.
Den Zenter gëtt vum Comité Bilsdorf geréiert, deen aus benevole Membere vun de Lëtzebuerger Guiden a Scouten besteet.
Geographesch Koordinaten:
CR129
Den CR129 ass ronn 21,6 km laang.
Blake Edwards
De William Blake McEdwards, bekannt als Blake Edwards, gebuer de 26. Juli 1922 zu Tulsa (Oklahoma), a gestuerwen de 15. Dezember 2010 zu Santa Monica (Kalifornien), war en US-amerikanesche Filmregisseur, Dréibuchauteur a Produzent.
Hien huet seng Carrière an den 1940er Joren als Schauspiller ugefaangen. Duerno huet hien eng sëlechen Dréibicher a Radios-Lauschterspill-Serië geschriwwen. 1955 huet hien eng éischt Kéier Regie gefouert (Bring Your Smile Along). Seng Televisiounsserie Peter Gunn hat e grousse Succès.
Zu senge bekanntste Wierker ziele Kaméidisfilmer, virop d'Pink Panther-Serie an The Party, all Kéier mam Peter Sellers an der Haaptroll, mä och méi eescht Filmer, wéi Breakfast at Tiffany's (1961), mat der Audrey Hepburn an dem George Peppard, oder Days of Wine and Roses (1962), mam Jack Lemmon.
2004 krut de Blake Edwards den Éierenoscar fir säi Liewenswierk.
Stär vum Kapteyn
De Stär vum Kapteyn ass e sonnennoe Stär. Hie gehéiert zu der Klass vun de rouden Ënnerzwergen. Seng Mass huet nëmmen 38 % vun der Sonnemass a seng Gréisst huet knapps 3 Jupiter duerchmiesser. Seng Liichtkraaft erreecht nëmmen ongeféier en Dausendstel vun der Sonneliichtkraaft. De Stär steet am Stärebild Pictor an ass als liichtschwaachen Objet nëmme mam Teleskop ze gesinn. Duerch seng Lag um südleche Stärenhimmel kann hien eréischt südlech vu 45 Grad nërdlecher Breet observéiert ginn. Den Alter vum Stär gëtt op 13 Milliarde Joer geschat.
Den Himmelskierper gëllt als äerdnoosten Objet vum raren Halostären-Typ a wäicht staark vun der normaler Stärbeweegungsrichtung of. Hie beweegt sech réckleefeg op enger onreegelméisseger, elliptescher Bunn ëm d'Mëllechstrooss. Dat erkläert och seng ganz héich Eegebeweegung, déi zweetgréisst nom Feilstär vum Barnard. En zielt zu de Schnellleefer. Um Firmament leeft d'Beweegung no Südosten, domat gëtt d'Distanz zu eisem Sonnesystem ëmmer méi grouss.
Entdeckung
De Stär gouf 1897 vum hollänneschen Astronom Jacobus C. Kapteyn fotometresch entdeckt. D'Fotoplacke goufen um Kap vun der gudder Hoffnung am Royal Observatory vum David Gill opgeholl a goufe fir d'systematesch Opstellung vun engem Stärekatalog der Cape Photographic Duerchmusterung gemaach. Zum Zäitpunkt vu senger Entdeckung hat de Kapteyn Stär déi gréisst Eegebeweegung vun alle Stären an huet den deemolege Rekordler Groombridge 1830 ofgeléist. Mat der Entdeckung vum Feilstär vum Barnard 1916 gouf hien op där Positioun ofgeléist.
Kosmesch Ëmgéigend an Urspronk
Den Himmelskierper gehéiert zu den 30 sonnenooste Stären. Den nächste Stär op enger Distanz vu knapps 4 Liichtjoer ass de rouden Ënnerzwerg LHS 1565 / GJ 1061, weider si Sirius op 6,5 an Epsilon Eridani op enger Distanz vu 7,5 Liichtjoer. No neien Erkenntnesser gehéiert den Himmelskierper a weider Stären zu der sougenannter Kapteyn Beweegungsgrupp, enger sphärescher Zwerggalaxis, déi viru Joermilliarde mat der Mëllechstrooss verschmolt ass. D'Stäre vun der Galaxis goufen e Stärestroum, eng laang gestreckt Spuer vu Stäre mat änlecher Beweegung an der Mëllechstrooss. Vun der Zwerggalaxis war nëmmen nach de kompakte Kär iwwreg bliwwen, deen haut de Kugelstärekoup Omega Centauri bilt.
Spektrum
De Stär gehéiert an d'Spektralklass M, där hir Charakteristik eng staark Titanoxid (TiO)-Band ass. Den Himmelskierper huet als eruptiv verännerleche Stär e variabele Spektrum. Hie gehéiert zum Typ vun de Flare-Stären (UV Ceti-Stären). Eng Charakteristik vun dësem Stärtyp, deen ee bei sonnenoen, liichtschwaache Stären dacks fënnt, si monumental, onbestëmmbar Gaseruptiounen op der Uewerfläch, déi kuerzfristeg d'Liichtkraaft staark veränneren. D'H-Linn läit bei 656,8 nm. Déi géigeniwwer dem Laborwäert erhéicht Wellelängt weist, datt sech den Objet vum Sonnesystem ewech beweegt (opteschen Doppler-Effet). D'Besonneschheet a sengem Stärespektrum läit an der relativer Verstäerkung vun den Ca-I- an Cr-I-Linne relativ zu der Stäerkt vun den TiO-Bänner. D'Konzentratioun vu schwéieren Elementer – seng Metallizitéit – ass am Verglach zu sonnenänleche Stäre kleng, a senger Klass awer normal. Duerch déi relativ no Distanz vum Himmelskierper an deem domat verbonnene gudde Signal-Rauschverhältnes weisen déi spektral Observatiounen och Aussoen iwwer eng grouss Zuel vun änlechen, awer wiesentlech méi wäit an doduerch méi schlecht fir Analysen zougängleche Stären.
Planéiten
Ufank Juni 2014 gouf bekannt, datt en internationaalt Astronomen-Team zwéi Planéite mat liewensfrëndlechen Eegenschaften entdeckt huet, déi ëm de Kapteyn Stär dréinen. Dee bannenzege Planéit, Kapteyn b, kreest ëm de Stär an 48 Deeg an huet warscheinlech déi fënneffach Mass vun eiser Äerd. Op senger Uewerfläch kéint Waasser a flësseger Form sinn. De Kapteyn c huet eng Ëmlafzäit vun 121 Deeg, ass méiglecherweis méi schwéier an och ze kal fir flëssegt Waasser ze hunn. D'Entdeckunge goufe mat Hëllef vun Date vum HARPS-Spektrometer vum Europäesche Südobservatoire am Chile, dem Keck-Observatoire op Hawaii an dem chileenesche Las Campanas-Observatoire gemaach.
Mudder
Mudder ass:
Mouilly
Mouilly ass eng franséisch Uertschaft a Gemeng am Departement Meuse an der Regioun Grand Est.
D'Uertschaft läit am Parc naturel régional de Lorraine.
Adrien Meisch
Den , gebuer den 8. Abrëll 1930 an der Stad Lëtzebuerg a gestuerwen den 12. Mee 2020 zu Vallauris a Südfrankräich, war e lëtzebuergeschen Diplomat a Museker.
Den Adrien Meisch huet uganks als Attaché am Ausseministère geschafft, duerno an der Stänneger Vertriedung zu New York, zu Bréissel, bei der OECD a bei der Nato. Hie koum hannescht op Lëtzebuerg a war ë. a. Direkter fir politesch Affären am Ausseministère.
Vun 1971 u war hie Botschafter op verschiddene Plazen:
Den Adrien Meisch huet an der Diplomatie grad wéi duerch säi kosmopolitescht Wiesen an och duerch seng kulturell Astellung vill fir Lëtzebuerg erreecht. Dozou zielen absënns seng Treffen zu Moskau mat Museker an Intellektuelle wärend dem Kale Krich. Och méi spéit huet hien an Däitschland an an den USA d'Prominenz aus der Politik an der Wirtschaft mat Kënschtler op Receptiounen an der Ambassade zesummebruecht. Hie war en douéierte Pianosspiller an huet op Receptioune Concerten zesumme mat senger Fra Candace Johnson ginn, déi gesongen huet. Op dës kulturell a gesellschaftlech Manéier konnt hie seng Gäscht fir Lëtzebuerg interesséieren.
Als Beispiller fir säin erfollegräicht Wierken als Vermëttler am Hannergrond waren z. B. den Oochener Karlspräis fir d'Lëtzebuerger Vollek (1986), d'Filiale vun däitsche Banken zu Lëtzebuerg, den Erfolleg vun den Astra-Satelliten an der SES, säin Asaz fir eng Universitéit zu Lëtzebuerg ze grënnen, de Bau vun der Philharmonie an dem Mudam.
NGC 132
Den NGC 132 ass eng Balkespiralgalaxis am Stärebild Cetus.
Médecins du monde
Médecins du monde ass eng weltwäit aktiv Associatioun, déi 1980 zu Paräis gegrënnt ginn ass. Zënter 2013 gëtt et s'och zu Lëtzebuerg ënner dem selwechten Numm, ofgekierzt MdM an MdM-Lux, oder als Doktere vun der Welt.
Hiert Haaptzil ass, datt Mënschen, déi keen Zougank zu Gesondheetsservicer hunn, bei en Dokter kënne goen a medezinesch betreit ginn. Déi medezinesch Betreiung gëtt vu Fräiwëllegen aus dem Gesondheetssecteur ugebueden. Médecins du monde schafft mat Infirmieren, Dokteren a Psychologen zesummen. D'Patienten an Europa si Leit ouni Sozialschutz, Leit, déi op der Strooss liewen, a Leit, déi keng Pabeieren hunn.
Geschicht
Médecins du Monde ass am Mäerz 1980 vum franséischen Dokter a spéidere franséischen Ausseminister Bernard Kouchner a 14 aneren Doktere gegrënnt ginn. De Bernard Kouchner huet 1971 schonn d'Organisatioun Médecins sans frontières (MSF) matgegrënnt. An de spéiden 1970er Joren koum et zu éischten Differenzen tëscht him an der Direktioun vun MSF. Et ass haaptsächlech ëm d'Fro gaangen, wéi d'Mataarbechter mat de Verstéiss géint Mënscherechter an d'humanitäert Vëlkerrecht sollten ëmgoen, déi si am Kader vun hire Missioune gesinn. Zur endgülteger Trennung ass et 1980 wärend engem vum Kouchner sengen Hëllefsasätz fir vietnameesesch Bootsflüchtlinge komm. Obwuel den Asaz schlussendlech erfollegräich war, ass e vun der Majoritéit vun den MSF-Memberen net ënnerstëtzt ginn. Doropshin huet de Kouchner sech entscheet, mat Médecins du monde eng nei Organisatioun ze grënnen, där hire President hien tëscht 1980 an 1982 war.
Zënter 1993 gëtt et dat internationaalt Netzwierk vu Médecins du monde mat Associatiounen an Europa, Amerika an Asien.
Zu Lëtzebuerg sinn d'Doktere vun der Welt zënter 2014 aktiv. Si bedreiwen e Centre médical zu Bouneweg (um Leschte Steiwer), an een zu Esch-Uelzecht (an der Rue d'Audun). 2015 hunn 30 Fräiwëlleger iwwer 200 Patienten a 540 Consultatioune betreit.
Sailly-Labourse
Sailly-Labourse ass eng franséisch Gemeng am Departement Pas-de-Calais an der Regioun Hauts-de-France.
Avricourt (Meurthe-et-Moselle)
Avricourt ass eng franséisch Uertschaft a Gemeng am Departement Meurthe-et-Moselle an der Regioun Grand Est.
D'Uertschaft läit am Parc naturel régional de Lorraine an eng 23 km nordëstlech vu Lunéville a seng Awunner ginn Avricourtois genannt.
Skandal in Ischl
Skandal in Ischl ass en éisträichesche Film vum Rolf Thiele aus dem Joer 1957 no engem Theaterstéck vum Hermann Bahr.
Riervescemont
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Tarzan's New York Adventure
Tarzan's New York Adventure ass en US-amerikanesche Film vum Filmregisseur Richard Thorpe aus dem Joer 1942 no Romaner vum Edgar Rice Burroughs.
Ëm wat geet et am Film?
De Boy (Johnny Shefield) gëtt vun engem Zirkusdirekter mat an d'USA geholl a soll an engem Zirkus optrieden. Den Tarzan an d'Jane fléien op New York fir de Boy ze befreien...
Emile Majerus
Den Emile Majerus, gebuer den 11. Mee 1894 zu Dummeldeng an der deemoleger Gemeng Eech, a gestuerwen den 9. Februar 1960 zu Dikrech, war e lëtzebuergesche Moler.
Besonnesch Landschaften an Dierfer ware seng Sujeten, zu deenen d'Éislek, a Landschaften aus Frankräich, Spuenien an aus Tunesien gehéiert hunn, grad sou wéi Portraite vu Familljememberen.
Hie war den eenzege Jong vu 4 Kanner, an huet laang Zäit mat sengen Elteren am Éislek gewunnt. Zesumme mat senger Fra Léonie Steffen a sengem Jong Joseph Ernest huet hie säi Liewen zu Dummeldeng verbruecht. Den Emile Majerus huet säi Beruffsliewen als Schoulmeeschter ugefaangen, an huet duerno als Commis op der CFL bis zu senger Pensioun geschafft. A senger Fräizäit huet hien alles op senge Biller festgehale wat hien impressionéiert huet. Am Zweete Weltkrich war hie festgeholl ginn a stoung zu Tréier op der Executiounslëscht, wouzou et awer, duerch d'Enn vum Krich, net méi koum.
Hie war Member vum Cercle artistique de Luxembourg.
Ausstellungen
Fir seng Aquarellen an Uelegbiller krut hien zu Lëtzebuerg an am Ausland Auszeechnungen.
Hie war awer net nëmme Moler, mä och säi Gesank ass gär gehéiert ginn. z. B. huet hie Lidder vum Dicks gesongen, wéi den Hexemeeschter, wat hien och op engem Bild festgehalen huet.
Méchelskierch zu Rouspert
D'Méchelskierch zu Rouspert ass eng kathoulesch Kierch déi zur Par Regioun Iechternach Saint-Willibrord, zum Dekanat Osten an zu der Gemeng Rouspert-Mompech gehéiert.
De Patréiner vun der Kierch ass den hellege Méchel, deem säi Fest den 29. September gefeiert gëtt.
Se steet an der rue Henri Tudor, dem CR372, am Weste vun der Uertschaft.
Den 23. Abrëll 2019 gouf se als nationaalt Monument klasséiert.
Zur fréierer Par Rouspert hunn ausser der Parkierch vu Rouspert och nach d'Filialkierch zu Dickweiler an d'Kapell op der Giischterklaus gehéiert.
Gare vu Micheroux
D'Gare vu Micheroux war eng belsch Gare op der fréierer Eisebunnstreck Chênée-Plombieres zu Micheroux.
Se gouf 1872 vun der Compagnie des chemins de fer du plateau de Herve a Betrib geholl. 1895, gouf se sou wéi och d'Streck vun de Chemins de fer de l'État belge iwwerholl an 1957 vun der SNCB zougemaach.
D'Gebai vun der Gare besteet nach, an engem modernen Ubau ass e Restaurant.
Telefonsnummeren zu Lëtzebuerg
D'Telefonsnummeren zu Lëtzebuerg gebrauchen en zouene System, an deem all d'Nummeren ënner deerselwechter Form gewielt ginn, ouni regional Extra-0. Den internationalen Telefonsprefix (Lännercode) ass +352, an d'Accèssequenz fir international Nummeren ass 00.
Handysnummeren
Zanter dem 1. September 2006 bestinn all d'Handysnummeren aus engem Netzwierkcode aus dräi Zifferen am Format 6x1 (virdrun 0x1), mat hannendru sechs einfachen Zifferen. All Handysnummer huet eng equivalent Voicemailboxnummer mam Code 6x8. D'Netzwierkcoden (déi awer zesumme mat der Nummer portabel sinn an en anert Netzwierk) sinn déi heiten:
Telefonsnummerportéierung (Mathuele vun der Telefonsnummer)
D'Telefonsnummerportéierung funktionéiert nom Prinzip ACQ (All-Call-Query), bei dem all d'Telefonsnummeren zu Lëtzebuerg an enger zentraler Datebank gespäichert sinn. Dobäi gehéiert zu all Telefonsnummer och d'Informatioun, bei wat fir engem Provider den Telefon ënner där Telefonsnummer erreechbar ass. All Provider mécht bei sech a reegelméissegen Zäitofstänn e Backup vun dëser Datebank, mat där ee feststelle kann, a wat fir e Providernetz een en Telefonat fir eng bestëmmt Telefonsnummer leede soll.
Pitatus (Moundkrater)
De Pitatus ass en Aschlagkrater am Südweste vun der viischter Moundsäit, um südleche Rand vum Mare Nubium. Westlech dovu läit dee méi klenge Krater Hesiodus.
Mudder (Technik)
Eng Mudder ass eng Zort prismateschen Huelkierper mat engem Gewënn bannendran, an d'Géigestéck zu enger Schrauf. Mat Schrauf a Mudder ginn an der Reegel zwou Saachen zesummegehalen.
Déi gängegst Form ass déi sechseckeg (Sechskant). Je no Gebrauch variéiert hir Form.
Muddere kënne mat engem Schrauweschlëssel oder mat engem anere Geschier wéi z. B. enger Molette ugezunn, respektiv lassgeschrauft ginn.
Pitatus (Moundkrater)
De Kraterrand ass staark erodéiert, an dat Bannenzegt vu Lava iwwerschwemmt a flaach, bis op d'Rille vum Rimae Pitatus déi konzentresch laanscht de Rand lafen.
De Krater gouf 1935 vun der I.A.U. nom italieeneschen Astronom a Mathematiker Pietro Pitati genannt.
Alphonse Pelles
Den Alphonse Pelles, "Fons" oder "Fosi" genannt, gebuer de 14. Juli 1940 zu Péiteng an do gestuerwen den 23. Oktober 2020, war e lëtzebuergeschen Naturfuerscher an Naturschützer.
Albert Michel
Den Albert Michel oder och Albert-Michel, gebuer als Albert Bour den 3. Oktober 1909 zu Nanzeg a gestuerwen de 6. Juli 1981 zu Paräis, war e franséische Schauspiller.
Alphonse Pelles
Den Alphonse Pelles huet vum Februar 1975 bis den Abrëll 1997 als Employé am naturhistoresche Musée geschafft, wou hien dem Marcel Brillon säi Posten als techneschen Assistent iwwerholl hat.
Lepidopterolog an Ornitholog
Als Spezialist vun de Päiperleke war hien e ganz aktive Member vum „Groupe de travail entomologique“ vun der Société des naturalistes luxembourgeois (SNL), dee vun 1972 un ënner verschiddenen Nimm funktionéiert huet.
Den Alphonse Pelles huet sech awer och mat de Vullen auskannt a war aktive Member vun den „Naturfrënn Kordall, Natur- a Vulleschutz Gemeng Péiteng“ a laangjärege benevole Mataarbechter vum Aarbechtsgrupp "Feldornithologie" vun der Lëtzebuerger Natur- a Vulleschutzliga.
Naturschützer
Als Naturschützer huet den A. Pelles sech besonnesch fir de Schutz vum Prënzebierg bei Péiteng an deem seng Ëmgéigend agesat. 1974 huet hien um Giele Botter déi rar Orchidee Anacamptis pyramidalis entdeckt.
Lokalpolitiker
Vum 15. Abrëll 1987 bis den 31. Dezember 1988 war den A. Pelles als Conseiller am Gemengerot vun der Gemeng Péiteng. Hien hat am Oktober 1981 op der Lëscht vun der LSAP kandidéiert, war awer net gewielt ginn. Wéi de Willy Bodry 1987 demissionéiert huet, ass den Alphonse Pelles an de Gemengerot nogerutscht. Bei de Gemengewale vum Oktober 1987 ass den A. Pelles, deen 1982 aus der LSAP ausgetruede war, als onofhängege Kandidat op der Lëscht vun der GAP (Gréng Alternativ Partei) gewielt ginn. Hien huet säi Mandat um Enn vum Joer 1988 opginn.
Monument fir d'30. US-Infantriedivisioun zu Aubel
D'''Monument fir d'30. US-Infantriedivisioun''' zu Aubel erënnert un d'gefalen amerikanesch Zaldote vun der 30. US-Infantriedivisioun, déi tëscht 1944 an 1945 hiert Liewen do verluer hunn.
D'Monument steet zu Aubel an der Rue de la Station eng ronn 50 Meter vun der fréierer Gare vun Aubel an engem Parterre mat enger Lann derbäi. Et ass e rechteckegen ongeféier annerhallwe Meter héije Granitsblock aus bloem Steen an op der viischter steet ënner dem Sigel vun der US-Arméi follgenden Text:
Alphonse Pelles
Auteur
Den Alphonse Pelles huet am Bulletin vun der SNL, an déi hien am Januar 1965 opgeholl ginn ass, publizéiert, donieft och am Päiperlek, den Travaux scientifiques du Musée d'histoire naturelle de Luxembourg, dem Kéisécker, dem Regulus, der Galerie an a Veräinsbroschüren. Hien huet awer och an auslänneschen Zäitschrëften publizéiert: Atalanta (Zeitschrift der Deutschen Forschungszentrale für Schmetterlingswanderung) an Entomologische Zeitschrift (Internationaler Entomologischer Verein e. V., Frankfurt a. M.).
D'Famill
Dem Alphonse Pelles säi Papp war den Eisebunner Hubert Pelles, gebuer den 13. Abrëll 1904 am Neiduerf a gestuerwen de 6. Februar 1971 zu Péiteng. Seng Mamm war d'Marie Karger, gebuer den 1. Februar 1907 zu Äischen a gestuerwen den 13. Febuar 1993 zu Nidderkuer. Den Alphonse Pelles war mam Melanie Lallemang bestuet. Hir Duechter ass d'Simone Pelles.
Gemeng Ueschdref
D'Gemeng Ueschdref, war bis zur Gemengefusioun vun 1978 eng lëtzebuergesch Gemeng,
1978 huet d'Gemeng Ueschdref zesumme mat de Gemenge Folscht, Pärel a Bungeref zur Gemeng Rammerech fusionéiert.